የፖለቲካ ለውጡን ወደ ኢኮኖሚያዊ ተጠቃሚነት ለመቀየር እየሠራ መሆኑን ኮሚሽኑ አስታወቀ
የፖለቲካ ለውጡን ወደ ኢኮኖሚያዊ ተጠቃሚነት ለመቀየር እየሠራ መሆኑን የኦሮሚያ  ኢንቨስትመንት ኮሚሽን አስታወቀ ።የኦሮሚያ ክልል ኢንቨስትመንት ኮሚሽን ምክትል ኮሚሽነር አቶ ረሺድ መሐመድ እንደገለጹት በዋናነት የግል ባለሃብቱንና የመንግሥት ቅንጅታዊ አሠራርን ለማሻሻል ውጤታማ ሥራን ለማከናወን  አተኩሮ  እየሠራ  ይገኛል ።ምክትል ኮሚሽነሩ እንደገለጹት ባለፉት ጥቂት ዓመታት የኢንቨስትመንት እንቅስቃሴው በተወሰነ መልኩ  ተቀዛቅዟል ።ሆኖም ባለፉት 8 ወራት በኦሮሚያ ክልል የኢንቨስትመንት እንቅስቃሴው ማሻሻሉን  ምክትል  ኮሚሽነሩ አንስተዋል ።አሁን በኦሮሚያ ክልሉ ያለው የኢንቨስትመንት እንቅስቃሴም በዚህ ሁኔታ ከቀጠለ  ወደ የተሻለ  ደረጃ  ሊሸጋገርም  እንደሚችል ኮሚሽነሩ ጠቁመዋል ።ቀደም ሲል  ጥቂት ግለሰቦች የክልሉን  መሬት  ወደ ራሳቸው  የመሰብሰብ ሁኔታ  ይታይባቸው ነበር ያሉት ምክትል ኮሚሽነሩ አሁን ይሄን በመቀየር  አርሶአደሩ የልማቱ ባለድርሻ  የሚሆንበትን  አሠራር  ተዘርግቷል ብለዋል ምክትል ኮሚሽነሩ ።በተዘጋጀው መድረክ ላይ  ጥናታዊ ጽሑፍ ያቀረቡት አቶ ነዋይ መገርሳ  እንደገለጹት በተለያዩ አገራት የልማት  ሥራዎች  ላይ የቅንጅታዊ  አሠራሮች   የተለመዱ መሆናቸውንና ክልሉ አሁን  በዘርፉ  የጀመረው አሠራር  ውጤታማ  እንደሚያደርገው ምክትል ኮሚሽነሩ አብራርተዋል ።በክልሉ በኢንቨስትመንት ዘርፍ የአገልግሎት አሠጣጥ ዙሪያ የሚስተዋሉትን ችግሮች ለመቅረፍ  የሚያስችሉ ተግባራትም  እየተከናወኑ  መሆናቸው ተገልጿል ።